**Apie NVŠ tinklinio programą Meno ir sporto mokykloje**

Nuo rugsėjo Pagėgių savivaldybės meno ir sporto mokykla įgyvendina neformaliojo vaikių švietimo Tinklinio programą, kurią parengė kūno kultūros mokytoja metodininkė Alvyra Jankantienė. Šios programos turinys – tinklinio žaidimo mokymas, bandras fizinis, specialus fizinis, techninis taktinis, teorinis, žaidybinis bei intelektinis mokinių parengimas. Iš programos veiklos tikimasi jaunimo aktyvaus sportavimo, prasmingo laisvalaikio užimtumo bei varžybinės patirties įgijimo.

Mokytoja Alvyra Jankantienė subūrė Šilgalių ir Stoniškių kaimų jaunimo grupes. Abi grupės du kart per savaitę renkasi savo artimiausioje aplinkoje esančiose Šilgalių ir Stoniškių sporto salėse ir mokosi žaisti tinklinį. Mokytoja džiaugiasi gausiu jaunimo būriu – 43 mokiniai pasirinko Tinklinio programą ir aktyviai lanko treniruotes.

Balandžio 11 dieną Stoniškių pagrindinės mokyklos sporto salėje jaunieji tinklininkai rungėsi Velykiniame turnyre. Burtų keliu buvo išrinktos trys komandos. Pirmąją vietą iškovojo Gyčio komanda (Evelina, Greta, Modestas, Vincas, Ramūnas), antrąją – Edvino komanda (Nereta, Ema, Gabija, Rytis, Saulius), trečiąją – Sauliaus komanda (Deimantė, Gabrielė, Modesta, Domantas, Rolandas). Komandos buvo apdovanotos diplomais ir saldžiais prizais.

Pagėgių savivaldybės meno ir sporto mokykos informacija